Lysekil
Lysekil je grad od 7,628 stanovnika na jugozapadu Švedske, on je i administrativni centrar
Općine Lysekil od 14,521 stanovnika.

Geografske karakteristike
Lysekil leži u Grofoviji Västra Götaland, duž obala zaljeva Gullmarn, udaljen oko 30 km zapadno od Uddevalle.

Historija
Lysekil se prvi put spominje negdje oko 1570., u to vrijeme njegovi malobrojni stanovnici bavili su se poljoprivredom, pomorstvom i ribolovom.
Nakon 1750. narasla je potražnja za haringama pa je osnažila i lokalna ribarska flota, a njegovi sve brojniji stanovnici bavili su se i usoljavanjem haringi. Tako se broj stanovnika u vrlo kratko vrijeme udvostručio, tako da ih je 1790. bilo 536.

Lysekil je 1836. dobio status trgovišta, - 1863. postao je općina, a 1903. dobio je i status grada. 
Njegov rast bazirao se pored već spomenutog pomorstva i ribolova, i na tvornicama konzervi, kamenolomima i balnearnom turizmu. Kupalište i spa institut otvoreno je 1847., a krajem 19. vijeka otpočela je s radom i tvornica brodskih motora (Skandiaverken), u to vrijeme većina njegovih stanovnika radilo je u industriji.
Lysekil je 1903. imao oko 3000 stanovnika, ali se tokom 20. vijeka njegov rast usporio.

Danas je poznat po velikoj rafineriji nafte - Preemraff Lysekil.

Izvori

Vanjske veze 

 Službene stranice općine Lysekil 
Gradovi u Švedskoj